ועדת החוקה, חוק ומשפט, כנסת 16, פרוטוקול מספר 570, 2005-08-15 13:00

מיכאל איתן: אני רוצה לנצל את ההזדמנות החגיגית הזאת כדי לקיים דיון בתעודת הזהות הדיגיטלית, לקבל פרטים איפה זה עומד, איך זה עומד.

נעמה אלבה: תעודת הזהות החדשה שמדברים עליה, שתיראה כמו כרטיס אשראי.

נעמה אלבה: .

מיכאל איתן: עם זיכרון ועם חתימה דיגיטלית.

נעמה אלבה: כרגע מה שמדברים עליו שונה ממה שקיים היום בשני דברים, האחד חתימה אלקטרונית, והשני זה זיהוי אלקטרוני.

נעמה אלבה: אלה שני דברים שרוצים להכניס.

נעמה אלבה: לא מדברים כרגע על ביומטריה.

נעמה אלבה: בהיבט הזה היה מכרז.

נעמה אלבה: המכרז הנוכחי יצא לפני כשבוע וחצי.

נעמה אלבה: כבר התחילו להגיש הצעות.

נעמה אלבה: זה ייקח לפחות עד סוף השנה.

נעמה אלבה: אם הדברים לא יעברו בחקיקה זה לא ייכנס.

נעמה אלבה: יכול להיות שלתעודה הזאת שתיראה כמו כרטיס אשראי לא יהיה שום דבר מעבר למה שיש עליה היום.

נעמה אלבה: צריך להעביר בחקיקה גם את ההיבטים של החתימה וגם את ההיבטים של הזיהוי האלקטרוני.

מיכאל איתן: למה אתם מתעכבים עם החקיקה?

נעמה אלבה: עובדים על זה.

נעמה אלבה: יש על זה עבודה מול משרד המשפטים בהיבטים של היכולת להעביר את העניין של החתימה הדיגיטלית למדינה.

נעמה אלבה: כיום, כל הנושא של חתימה אלקטרונית נעשה מול בנקים, מול גופים פרטיים.

נעמה אלבה: כשהמכרז יצא לפני כשנה וחצי לא עלו על כל הבעיות המשפטיות המורכבות שיש בסיפור הזה.

מיכאל איתן: מה הבעיה?

מיכאל איתן: מה הם שינויי החקיקה הנדרשים?

מיכאל איתן: מי עובד על זה?

מיכאל איתן: באיזה מצב נמצאות הטיוטות?

מיכאל איתן: מתי זה יגיע הנה?

נעמה אלבה: תיקון תקנות מרשם האוכלוסין זה לא בעיה.

נעמה אלבה: מדובר בשני סעיפים קטנים בתקנות שהם לא בעיתים.

נעמה אלבה: הבעיות הן בהיבטי החתימה האלקטרונית.

נעמה אלבה: זה נמצא בדיונים במשרד המשפטים.

מיכאל איתן: אצל מי במשרד המשפטים?

נעמה אלבה: אצל מייק גלס ושרית דנה, המשנה לחקיקה בתחום האזרחי.

נעמה אלבה: יש ישיבות בנושא הזה.

נעמה אלבה: מדובר על שאלות של חלוקת האחריות בין הגופים.

מיכאל איתן: אנחנו נדחה את הדיון באישור התקנות עד שנקיים דיון על כל הנושא הזה.

אפרת רוזן: התקנות שלפנינו מתייחסות למקרה של מתן פטור מתשלום אגרה.

נעמה אלבה: חבל לעכב את התקנות האלו בשביל הנושא השני.

אפרת רוזן: התיקון הראשון הוא לגבי תעודת זהות שאבדה, נגנבה או הושחתה.

אפרת רוזן: מדובר על 150 שקלים במקום 75 שקלים.

אפרת רוזן: התיקון השני לגבי ספח תעודת זהות שהושחת או אבד, שרוצים לתת פטור.

אפרת רוזן: לגבי קבלת תמצית רישום של המידע רוצים לתת פטור לאדם עצמו, ולגבי איתורי מען רוצים לחייב אגרה מהבקשה הראשונה, לא מהבקשה השנייה כמו שעכשיו.

אלי לוי: מה שביקשנו פה זה בשוטף, ביום-יום, בעבודה הפיזית בלשכות.

אלי לוי: מגיעים כל יום - במיוחד בקיץ - עשרות אלפי אנשים ללשכות.

אלי לוי: תיקוני האגרות יעזרו לנו להתמודד אל מול הקהל.

מיכאל איתן: זה יקל על התורים?

אלי לוי: כשנולד היום ילד צריך לתת להורים ספח חדש.

אלי לוי: אם אנחנו מקבלים את ההודעה מבית החולים שכבר רשום שם השם הפרטי, אנחנו לא מבקשים מההורים להגיע למשרד הפנים, אנחנו שולחים להם את זה ישר הביתה בדואר.

אפרת רוזן: הבנתי מדברי ההסבר שהעלאה מ75 ל150 זה לא רק בגלל גילום ההוצאות שכרוכות בזה, אלא בגלל הרצון להרתיע מפני איבוד של תעודות זהות.

מיכאל איתן: זה נראה לי יקר מידי.

אפרת רוזן: גם אני חשבתי.

מיכאל איתן: אני לא מסכים.

אלי לוי: מצאנו שיש המון זיופים של תעודות זהות.

אלי לוי: עשינו סטטיסטיקה ומצאנו שמתוך 466 אלף תעודות זהות שאנחנו מנפיקים בשנה, 125 אלף אבודות, כלומר מעל ל25%.

אלי לוי: השווינו את זה לדרכונים.

רשף חן: אני לא מסתובב עם הדרכון בארנק.

רשף חן: כל פעם שנגנב לי הארנק הלכה לי גם תעודת הזהות.

אלי לוי: עם תעודת זהות לא יוצאים לחו"ל, היא נשארת בארץ.

רשף חן: אפשר שמי שיביא אישור מהמשטרה יהיה לגביו סיכום אחר?

רשף חן: מה זה אשמתו של מישהו שנגנב לו הארנק?

רשף חן: לא מספיק שהמשטרה לא עושה עם זה שום דבר, הוא גם צריך לשלם 150 שקל?

אלי לוי: ניתנת פה האפשרות לפטור אנשים ממחצית הסכום או מכולו.

אלי לוי: קשה מאוד להוכיח.

רשף חן: האדם הלך למשטרה והתלונן.

אלי לוי: למשטרה אין בעיה לכתוב את הכל, הבעיה היא להוכיח.

רשף חן: אתה חושב שה150 שקל ירתיעו את אלה שמאבדים בכוונה?

נעמה אלבה: העניין הוא גם בהיבט של אנשים שמגיעים 3 או 4 פעמים בכמה חודשים.

אלי לוי: הגיע אלי בחור שלפני חודש קיבל תעודת זהות ואיבד אותה.

אלי לוי: כששאלתי אותו איפה תעודת הזהות, הוא אמר שהיא נעלמה לו.

אלי לוי: כשביקשתי ממנו לחפש אותה, הוא אמר שהוא מעוניין בתעודת זהות חדשה.

אלי לוי: הגיע אלי אבא למשרד עם הבן שלו כדי לעשות דרכון.

אלי לוי: כשרצינו שהאבא יזדהה עם תעודת הזהות שלו, הוא אמר שהיא נמצאת בבית.

אלי לוי: אחרי שנייה הוא אמר שהיא אבדה לו והוא מבקש חדשה.

אלי לוי: זה מקרה מהיום.

אלי לוי: יש זילות.

אלי לוי: ברגע שזה 75 שקלים אנשים לא טורחים ללכת הביתה.

מיכאל איתן: 100 שקל זה מספיק.

מיכאל איתן: בכל זאת יש אוכלוסייה חלשה.

מיכאל איתן: תעודה ראשונה בחינם?

אלי לוי: כן.

אלי לוי: רק תעודה אבודה, גנובה או מושחתת לא בחינם.

מיכאל איתן: מי בעד התקנות?

מיכאל איתן: ה צ ב ע ה בעד - 3 נגד - 0 אושר